recursal/SuperWikiNEXT-32B huggingface dataset:
**வேயால்பூர்** *(Vejalpur)* என்பது இந்தியாவின் குசராத் மாநிலத்தில் இருக்கும் அகமதாபாத் மாவட்டத்தின் புது மேற்கு மண்டலத்திலுள்ள ஒரு குடியிருப்புப் பகுதியாகும்.

புவியியல்
---------

23.006145°வ மற்றும் 72.516488°கி என்ற அடையாள ஆள்கூறுகளில் வேயால்பூர் நகரம் அமைந்துள்ளது.

மக்கள் தொகையியல்
----------------

2001 ஆம் ஆண்டின் இந்திய மக்கள் தொகைக் கணக்கெடுப்பின்படி  வேயால்பூர் நகரத்தின் மக்கள்தொகை 1,13,304 நபர்கள் ஆகும். இம்மக்கள்தொகையில் 52% நபர்கள் ஆண்கள் மற்றும் 48% நபர்கள் பெண்களாவர். வேயால்பூர் நகரத்தின் எழுத்தறிவு சதவீதம் 80% ஆகும். நாட்டின் சராசரி தேசிய எழுத்தறிவு சதவீதமான 59.5% என்பதைவிட இது அதிகமாகும். எழுத்தறிவு பெற்றவர்களில் 84% நபர்கள் ஆண்கள் மற்றும் 77% நபர்கள் பெண்களாவர். வேயால்பூர் நகரின் மக்கள் தொகையில் 11% நபர்கள் 6 வயதுக்கு கீழ் உள்ளவர்களாகும்.

மேற்கோள்கள்
-----------

1. ↑  "Census of India 2001: Data from the 2001 Census, including cities, villages and towns (Provisional)". Census Commission of India. 2004-06-16 அன்று மூலம் பரணிடப்பட்டது. 2008-11-01 அன்று பார்க்கப்பட்டது.
**இயக்கவியல்** (*Dynamics*) விசையியலின் ஒரு பிரிவாகும். பொருள்களின் மீது விசை செயல்படும் போது, அவற்றின் இயக்கங்களில் மாற்றம் ஏற்படும். அந்த மாற்றங்களினால் பொருள்களின் கணித, இயல் நிலைகளை அறிய உதவும் பிரிவு இயக்கவியல் ஆகும். அணுக்கள், கிரகங்கள், சடப்பொருள்கள் என அனைத்தின் இயக்கத்தையும் விளக்கும் நடைமுறைக் கோட்பாடுகள் இவ்வியலில் உண்டு. கலிலீயோ, கெப்ளர் மற்றும் நியூட்டன் ஆகியவர்கள் பண்டைய இயக்கவியலுக்கு அடிதளமிட்டனர்.

இடப்பெயர்ச்சி இயக்கம், சுழற்சி இயக்கம், அதிர்வு இயக்கம் ஆகிய இயக்கங்களைப் பொருள்கள் பெற்றுள்ளன.

இயக்கவியல், திடப் பொருள் இயக்கவியல் மற்றும் வளைமைப் பொருள் இயக்கவியல் என இருவகைப்படும். திடப் பொருள் எனப்படுவது உருத்திரிபு அற்றவை, அவற்றின் மீது விசை செயல்படும் போது அப்பொருளின் மூலக்கூறுகள் நிலையாக இருக்கும்.

வரலாறு
------

இயக்கவியலின் அடிப்படை விதிகளை நீயூட்டன் தனது புகழ்பெற்ற *பிரின்சிபியா மெதெமேட்டிகா (Principia Mathematica)* என்னும் படைப்பு நூலை 1687இல் வெளியிட்டார். மேலும் ஆய்லர், மேக்சுவெல் போன்றோர் முறையே சுழற்சி இயக்கம், அதிர்வு இயக்கம் குறித்து விதிகளை வகுத்தனர்.

விசை
----

முதன்மைக் கட்டுரை: விசை
விசை என்பது ஒரு பொருளை ஒரு நிலையில் இருந்து இன்னொரு நிலைக்கு நகர்த்தவோ அல்லது சீரான விரைவுடன் நகர்ந்து கொண்டிருக்கும் ஒரு பொருளின் நகர்ச்சியின் விரைவை மாற்றவோ வல்ல ஒன்றாகும். சுருக்கமாகக் கூறின் ஒரு பொருளின் நகர்ச்சியில் மாற்றம் ஏற்படுத்தும் ஒன்றை விசை என்கிறோம்.

நியூட்டனின் இயக்க விதிகள்
-------------------------

முதன்மைக் கட்டுரை: நியூட்டனின் இயக்க விதிகள்
பொருளின் இயக்கம் தொடர்பான மூன்று விதிகளை நியூட்டன் உருவாக்கினார். பொருள் மற்றும் அவைகளின் மீது ஒரு விசை ஏற்படுத்தும் விளைவைப் பற்றிக் குறிப்பிடுவது நியூட்டனின் இயக்க விதிகள் எனப்படும்.

முதல் விதி விசைக்கும் பொருளின் நிலையான இயக்கத்திற்கும் உள்ள தொடர்பையும், இரண்டாவது விதி விசையின் அளவு மற்றும் திசையை பற்றிய வரையறையையும், மூன்றாவது விதி விசையின் தன்மையையும் விளக்குகின்றன.

இவற்றையும் பார்க்க
------------------

* விசையியல் (*mechanics*)
* நிலையியல் (*statics*)
* இயங்கியல் (*kinematics*)

மேற்கோள்கள்
-----------

1. ↑  Goc, Roman (2005) [2004 copyright date]. "Force in Physics". 2010-02-22 அன்று மூலம் (Physics tutorial) பரணிடப்பட்டது. 2010-02-18 அன்று பார்க்கப்பட்டது.
2. ↑  Browne, Michael E. (July 1999) (Series: Schaum's Outline Series). *Schaum's outline of theory and problems of physics for engineering and science*. McGraw-Hill Companies. பக். 58. பன்னாட்டுத் தரப்புத்தக எண்:978-0-07-008498-8. .
3. ↑  Holzner, Steven (December 2005). *Physics for Dummies*. Wiley, John & Sons, Incorporated. பக். 64. பன்னாட்டுத் தரப்புத்தக எண்:978-0-7645-5433-9. .

வெளி இணைப்புகள்
---------------

* Swagatam (25 March 2010). "Calculating Engineering Dynamics Using Newton's Laws". *Bright Hub*. April 12, 2011 அன்று மூலம் பரணிடப்பட்டது. 2010-04-10 அன்று பார்க்கப்பட்டது.
**லூயி பால் கையேட்டே** (*Louis-Paul Cailletet*, 21 செப்டம்பர் 1832 - 5 சனவரி 1913) என்பவர் பிரான்சைச் சேர்ந்த இயற்பியலாளரும், கண்டுபிடிப்பாளரும் ஆவார்.

வாழ்க்கைக் குறிப்பு
-------------------

சாட்டிலோன் என்ற நகரில் பிறந்த கையேட்டே பாரிசில் கல்வி கற்று, தந்தையின் இரும்புத்தொழிலைக் கவனிப்பதற்காக ஊர் திரும்பினார். பகுதியாகக் காய்ச்சி வடித்த இரும்புத்துண்டுகளை பதனிடுகையில் ஏற்படும் விபத்துகளைப் பற்றி ஆராயும் போது, இரும்பை சூடாக்கும் போது அது உயர்ந்த உறுதியற்ற தன்மையைக் கொண்டிருப்பதும், வாயுக்கள் கரைந்திருப்பதையும் அவர் கண்டறிந்தார். பின்னர் அவர் சூளையில் இருந்து வெளிவரும் வாயுக்களை ஆராய்ந்தார். இதன் மூலம் உலோகங்களின் பல்வெறு கட்டங்களிலும் வெப்பம் எவ்வாறு பங்களிக்கிறது என்பதை அவர் அறிந்தார். இதன் மூலம் அவர் பல்வேறு வாயுக்களையும் திரவமாக்கும் முயற்சியில் இறங்கினார்.

1877 ஆம் ஆண்டில் திரவ ஆக்சிசன் துளிகளை உருவாக்கும் முயற்சியில் கையேட்டே வெற்றி பெற்றார். இதே காலப்பகுதியில் சுவிட்சர்லாந்தைச் சேர்ந்த ரவுல் பிக்டே என்பவர் சூல்-தாம்சனின் விளைவைப் பயன்படுத்தி ஆக்சிசனைத் திரவமாக்கினார்.

இதனை விட, கையேட்டே ஈபெல் கோபுரத்தில் 300-மீ/985-அடி உயர அழுத்தமானி ஒன்றைப் பொருத்தினார். கீழே விழும் பொருட்கள் மீதான வளித் தடை பற்றி ஆராய்ந்தார். தானியங்கிப் புகைப்படக்கருவி, உயரமானி போன்ற பல கருவிகளை இவர் வடிவமைத்தார்.

மேற்கோள்கள்
-----------

1. ↑  Cailletet, L (சூலை 1885). "The Liquefaction Of Oxygen". *சயன்சு* **6** (128): 51–52. doi:10.1126/science.ns-6.128.51. பப்மெட்:17806947. Bibcode: 1885Sci.....6...51C.
2. ↑  For biographical and scientific details, see Sloan, T. O'Connor (1920). *Liquid Air and the Liquefaction of Gases*. New York: Norman W. Henley. பக். 173 – 202. .
ஒரு வகை நிகழ்பட ஆட்ட இயக்குபிடி.
**ஜாய்ஸ்டிக்** அல்லது **இயக்குபிடி** என்பது ஒரு குச்சியை உள்ளடக்கிய ஒரு உள்ளீட்டுக் கருவி ஆகும். இதன் அடித்தள மையத்தில் உள்ள அந்த குச்சியின் மூலம் சுழலும் கோணம் அல்லது இயக்கத்தை அதை கட்டுப்படுத்தும் சாதனத்திற்கு தெரிவிக்கிறது. இயக்குபிடிகள் பெரும்பாலும் நிகழ்பட விளையாட்டுகளை கட்டுப்படுத்துவதற்காக பயன்படுத்தப்படுகின்றன. இவை பொதுவாக ஒன்று அல்லது அதற்கு மேற்பட்ட அழுத்தும்-பொத்தான்களை கொண்டுள்ளன. மற்றும் இதன் இயக்க நிலையை கணினி மூலம் படிக்கப்பட இயலும்.

மேலும் இந்த இயக்குபிடிகள் கிரேன்கள், பார வண்டிகள், நீரடி ஆளில்லா வாகனங்கள், சக்கர நாற்காலிகள் மற்றும் கண்காணிப்பு கேமராக்கள் போன்ற கட்டுப்பாட்டு இயந்திரங்களை கையாளப் பயன்படுத்தப்படுகின்றன.

வான்போக்குவரத்து
----------------

ஒரு மிதவை வானூர்தியின் விமானியறையில் புலப்படும் அதன் கருப்பு நிற இயக்குபிடி
இயக்குபிடிகள் விமானங்களை கட்டுப்படுத்த உதவுகின்றன. இயக்குபிடிகள் ஆரம்ப விமானங்களில் இருந்தன, இருப்பினும் அவற்றின் இயந்திர மூலங்கள் நிச்சயமற்ற இருந்தன. இவை இந்த வகை விமானங்களை குறிப்பிட்ட கோணத்தில், குறிப்பிட்ட சுழற்சியில் இயக்க பயன்படுத்தப்படுகின்றன.

வெளி இணைப்புகள்
---------------

விக்கிமீடியா பொதுவகத்தில்,  
 ***ஜாய்ஸ்டிக்***   
என்பதின் ஊடகங்கள் உள்ளன. 


| * பா
* உ
* தொ
கணினியின் அடிப்படைப்பாகங்கள் |
| --- |
| உள்ளீட்டுக் கருவிகள் | 
* விசைப்பலகை
* படிம வருடி
* ஒலிவாங்கி
* Pointing device
	+ Graphics tablet
	+ இயக்குபிடி
	+ ஒளி எழுதுகோல்
	+ சுட்டி
		- Optical
	+ Pointing stick
	+ Touchpad
	+ தொடுதிரை
	+ Trackball
* இணையப் படக்கருவி
	+ Softcam
* Refreshable braille display

 |
| வெளியீட்டு சாதனம் | 
* திரை
* Refreshable braille display
* அச்சுப்பொறி
* ஒலிபரப்பி
* வரைவி

 |
| நீக்கத்தகுந்த தரவுகள் சேமிப்பகம் | 
* ஒலி வட்டு இயக்கி
	+ சிடி-வாஎ
	+ டிவிடி+வாஎ
* Disk pack
* நெகிழ் வட்டு
* நினைவக அட்டை
* யுஎஸ்பி ஃபிளாஷ் டிரைவ்

 |
| கணிணி பேழை | 
* மையச் செயற்பகுதி (CPU)
* வன்தட்டு நிலை நினைவகம் / SSD / SSHD
* தாய்ப்பலகை
* பிணைய இடைமுக கட்டுப்பாட்டகம்
* மின்விசை வழங்கி (கணிணி)
* நேரடி அணுகல் நினைவகம் (RAM)
* ஒலி அட்டை
* வரைவியல் முடுக்கி அட்டை

 |
| தரவுகள் துறைகள் | 
* ஈதர்நெட்
* ஐஇஇஇ 1394
* இணைத் துறை
* தொடர்க் குதை
* அகிலத் தொடர் பாட்டை
* ஒலி பரிமாற்றம்

 |
சேர் **சிற்றம்பலம் ஆபிரகாம் கார்டினர்** (*Chittampalam Abraham Gardiner*, 6 சனவரி 1899 - 10 டிசம்பர் 1960) இலங்கைத் தமிழ் தொழிலதிபரும், இலங்கை செனட் சபை உறுப்பினரும், திரைப்படத் தயாரிப்பாளரும் ஆவார்.

குடும்பம்
---------

இலங்கையின் வடக்கே யாழ்ப்பாண மாவட்டம், அச்சுவேலியில் சாமுவேல் வைரமுத்து கார்டினர், சலோமாபிள்ளை பஸ்தியாம்பிள்ளை ஆகியோருக்கு 1899 இல் பிறந்தவர் சிற்றம்பலம். தனது ஆரம்பக் கல்வியை யாழ்ப்பாணம் சென். ஜோன்ஸ் கல்லூரியிலும், பின்னர் கொழும்பு சென்று உயர்கல்வியை சென். யோசப் கல்லூரியிலும் பெற்றார். இலத்தீன் மொழியில் தேர்ச்சி பெற்ற இவர் சென். யோசப் கல்லூரியிலேயே சில காலம் மாணவர்களுக்கு இலத்தீன் மொழி கற்பித்தார். அலோசியசு கார்மெல் காசிச்செட்டி என்பவரின் மகள் ஏஞ்சலீன் காசிச் செட்டி என்பவரைத் திருமணம் புரிந்தார். சிரில் அலோசியசு இவர்களின் வளர்ப்பு மகன் ஆவார்.

திரைப்படத்துறை
--------------

கார்டினர் சட்டம் பயின்று பின்னர் சுய தொழிலில் இறங்கினார். இலங்கையில் திரைப்படத் துறையில் நுழைந்தவர்களில் இவர் ஒரு முன்னோடியாவார். சிலோன் தியேட்டர்சு லிமிட்டெட் என்னும் நிறுவனத்தை 1928 செப்டம்பர் 29 இல் ஆரம்பித்தார். இந்நிறுவனம் தற்போதும் திரைப்படத் துறையில் முன்னணியில் உள்ள நிறுவனம் ஆகும். கார்கில்ஸ், மில்லர்ஸ் உட்பட இலங்கையின் பல முன்னணி நிறுவனங்களைத் தம் கட்டுப்பாட்டுக்குள் இவர் வைத்திருந்தார். இலங்கையில் இரண்டாவதாகத் திரையிடப்பட்ட அசோகமாலா (1947) என்ற சிங்களத் திரைப்படத்தை இவரே தயாரித்தார். இப்படம் இந்தியாவில் தயாரானது.

இலங்கையில் வெளியிடப்பட்ட மூன்றாவது சிங்களத் திரைப்படமான *கபட்டி ஆரக்சாவ* ஐயும் சிலோன் தியேட்டர் நிறு­வனமே தயா­ரித்­தது. இப்படத்தில் சில இலங்கைக் காட்சிகளும் சேர்க்கப்பட்டன. சிற்றம்பலம் கார்டினர் தயாரித்த பல படங்கள் வெற்றி பெற்றன. சிலோன் ஸ்டூடியோ என்ற பெயரில் ஒரு கலைக்கூடத்தையும் இவர் இலங்கையில் நிறுவினார்.

விருதுகளும் பட்டங்களும்
-----------------------

1947 ஆம் ஆண்டில் ரோமன் கத்தோலிக்கத் திருச்சபை இவருக்கு புனித சில்வெஸ்டர் கட்டளை விருதை வழங்கிக் கௌரவித்தது. புனித கிரெகரியின் கட்டளை விருதும் இவருக்கு வழங்கப்பட்டது. 1947 ஆம் ஆண்டில் இலங்கை செனட் சபைக்கு நியமிக்கப்பட்டார். 1951 ஆம் ஆண்டில் பிரித்தானிய அரசு இவருக்கு சேர் பட்டம் வழங்கியது.

பன்னாட்டு ரோட்டரி கழகத்தில் உறுப்பினராக இருந்த சிற்றம்பலம் பல அறக்கட்டளை நிதியங்களுக்குப் பொறுப்பாக இருந்தார். குதிரைப் பந்தயங்களிலும் இவர் ஈடுபட்டார். குதிரை ஒன்றை சொந்தமாக வைத்திருந்த இவர் 1947 ஆளுநர் கோப்பையை வென்றார்.

சிலோன் தியேட்டர்சு நிறுவனத்திற்குச் சொந்தமான கொழும்பில் உள்ள ரீகல் படமாளிகை வழியாக செல்லும் பார்சன்சு வீதிக்கு இவரது நினைவாக சிற்றம்பலம் ஏ. கார்டினர் மாவத்தை எனப் பெயரிடப்பட்டது.

மேற்கோள்கள்
-----------

1. 1 2  Burnand, Francis Cowley (1952). *The Catholic Who's Who - Volume 35*. Burns & Oates. பக். 167. .
2. 1 2 3 4 5 6 7 8  ஆறுமுகம், எஸ். (1997). *Dictionary of Biography of the Tamils of Ceylon*. பக். 54. .
3. 1 2  Jayanetti, Lalith (4 அக்டோபர் 2003). "Ceylon Theatres marks 75 years". *தி ஐலண்டு*. Archived from the original on 2018-07-16. .
4. 1 2  Ranatunga, D. C. (30 நவம்பர் 2003). "Reeling under 75 years". *சண்டே டைம்சு*. .
5. ↑  "Fourth Supplement". *The London Gazette* (39107): 43. 29 சிசம்பர் 1950. .

வெளி இணைப்புகள்
---------------

* Primitives, Pioneers and Places of Cinema in Colonial Ceylon (Sri Lanka), V. Tampoe-Hautin
சிறுவர் சிறுமியர் மணல்வீடு கட்டி விளையாடும் பொழுதுபோக்குத் திளைப்பு ஆட்டத்தைச் **சிற்றில் விளையாட்டு** என்பர். தாய்தந்தையர் வீட்டில் வாழும் பாங்கை விளையாட்டாக நடித்துக்கொண்டு சிறுவர் சிறுமியர் சிற்றில் ஆடுவர். விக்கிப்பீடியா:மணல்தொட்டியில் எழுதிப் பழகுவது போல, வாழ்வியல் பாங்குகளை விளையாடிப் பழகும் விளையாட்டு இது. 

சமைத்தல், உணவு படைத்தல், குழந்தை வளர்த்தல், வயலுக்குச் சென்றுவருதல் முதலான பணிகளைச் செய்வது போல நடிப்பர். தெருமண்ணில் கட்டிய கரை அவர்களுக்கு வீடு. இதுதான் **சிற்றில்**. சிறுவர் சிறுமியர் கட்டிய சிற்றிலைச் சிதைப்பதும் ஒரு விளையாட்டு. ஆண்பால் பிள்ளைத்தமிழ் நூல்களில் சிற்றில் சிதையேலே எனச் சிறுமியர் கெஞ்சுவது போல இந்தச் சிற்றில் பருவ விளையாட்டு வரும்.

சங்ககாலத்தில் இது விளையாடப்பட்ட பாங்கைப் பல பாடல்கள் தெருவிக்கின்றன.

##### சிற்றில் செய்திகள்

* மணல் சிற்றில், சிறுவர் சிதைத்தல்.
* தழையாடை உடுத்திக்கொண்டு சில்லில் பனைந்தனர்.

* நாய்க்குட்டிப் பள்ளம்
* சிறிய வீடு

அடிக்குறிப்பு
-------------

1. ↑  
சுடர்த்தொடீஇ! கேளாய்! தெருவில் நாம் ஆடும்  

மணற் சிற்றில் காலின் சிதையா, அடைச்சிய  

கோதை பரிந்து, வரி பந்து கொண்டு ஓடி,  

நோ தக்க செய்யும் சிறு, பட்டி, (கலித்தொகை 51)
2. ↑  
அம் பகை நெறித் தழை அணிபெறத் தைஇ,  

வரி புனை சிற்றில் (நற்றிணை 123)
3. ↑  
ஒழுகுபலி மறந்த மெழுகாப் புன் திணைப்  

பால் நாய் துள்ளிய பறைக்கட் சிற்றில், (அகம் 167)
4. ↑  
இடு முள் வேலி முடக் கால் பந்தர்,  

புதுக் கலத்து அன்ன செவ் வாய்ச் சிற்றில், (அகம் 394)
5. ↑  
சிற்றில் நல் தூண் பற்றி, 'நின் மகன்  

யாண்டு உளனோ?' என வினவுதி (புறம் 86)
**சுசுரீ திபியதர்சினி பிரதான்** (*Sushree Dibyadarshini*) ஓர் இந்திய துடுப்பாட்ட வீராங்கனை ஆவார். 1997 ஆம் ஆண்டு செப்டம்பர் மாதம் 8 அன்று இந்தியாவின் ஒடிசா மாநிலத்திலுள்ள தெங்கனல் கிராமத்தில் இவர் பிறந்தார். வலது கை சுழல் பந்து வீச்சாளராகவும் மட்டையாளராகவும் விளையாடி வருகிறார். ஒடிசா அணிக்காகவும் வெலாசிட்டி அணிக்காகவும் திபியதர்சினி ஆடுகிறார்.

2011/2012 ஆண்டு காலத்தில் 19 வயதுக்குட்பட்டோருக்கான ஒடிசா அணியில் விளையாடி வந்த இவர் 2012 ஆம் ஆண்டில் அசாம் அணிக்கு எதிராக முழுமையாக களம் இறங்கினார். இப்போட்டியில் 9 ஓட்டங்கள் எடுத்து ஒரு விக்கட்டை வீழ்த்தினார். இதன் பின்னர் ஒடிசா அணியின் நிரந்தர ஆட்டக்காரராகவும் 2014 ஆம் ஆண்டு முதல் இந்திய ஏ அணியில் விளையாடவும் ஆரம்பித்தார்.

அரியானா அணிக்கு எதிரான போட்டியில் 43 ஓட்டங்களை விட்டுக்கொடுத்து 5 விக்கட்டுகளை வீழ்த்தியது திபியதர்சினியின் சிறந்த பந்துவீச்சாக கருதப்படுகிறது. கிழக்கு மண்டல அணிக்காவும் இந்திய பச்சை அணிக்காவும் திபியதர்சினி விளையாடுகிறார்.

ஐக்கிய அரபு அமீரகத்தில் நடைபெறும் மகளிர் 20/20 சேலஞ்சர் வெலோசிட்டி துடுப்பாட்ட அணியில் விளையாட கிரிக்கெட் உரிமையாளர் அணிக்காக விளையாட திபியதர்சினி தேர்வு செய்யப்பட்டார். ஒரு போட்டியில் விளையாடி மேற்கு இந்திய தீவுகள் அணியின் சிடப்பானி டெய்லரை ஆட்டமிழக்கச் செய்தார்.. 2020 ஆம் ஆண்டுக்கான 20/20 போட்டிக்கான வெலாசிட்டி அணியில் திபியதர்சினி மீண்டும் தேர்ந்தெடூக்கப்பட்டார். மீண்டும் ஓர் ஆட்டத்தில் விளையாடினார்.

மேற்கோள்கள்
-----------

1. ↑  "Sushree Dibyadarshini". *Cricinfo*. 2021-02-14 அன்று பார்க்கப்பட்டது.
2. ↑  "Assam Women v Orissa Women, 4 November 2012". Cricket Archive. 11 January 2021 அன்று பார்க்கப்பட்டது.
3. 1 2  "SN Pradhan Profile". Cricket Archive. 11 January 2021 அன்று பார்க்கப்பட்டது.
4. ↑  "Haryana Women v Orissa Women, 8 March 2020". Cricket Archive. 11 January 2021 அன்று பார்க்கப்பட்டது.
5. ↑  "Trailblazers v Velocity, 8 May 2019". Cricket Archive. 11 January 2021 அன்று பார்க்கப்பட்டது.<nowiki>
6. ↑  "Trailblazers v Velocity, 5 November 2020". Cricket Archive. 11 January 2021 அன்று பார்க்கப்பட்டது.

புற இணைப்புகள்
--------------

* கிரிக்கின்ஃபோவில் இருந்து விளையாட்டுவீரர் விபரக்குறிப்பு: சுசுரீ திபியதர்சினி பிரதான்
***காஷ்மோரா*** (*Kaashmora*) என்பது 2016 ஆம் ஆண்டு வெளிவந்த ஓர் இந்தியத் தமிழ் திகில் திரைப்படம் ஆகும். நடிகர் கார்த்தி நடிக்க இதற்குத்தானே ஆசைப்பட்டாய் பாலகுமாரா படத்தை இயக்கிய கோகுல் இந்தப் படத்தை இயக்கியிருந்தார். மேலும் இந்தப் படத்தில் நயந்தாராவும் ஸ்ரீதிவ்யாவும் நடித்திருந்தனர். இந்தப் படத்திற்கு சந்தோஷ் நாராயணன் இசையமைத்திருந்தார்.

இத்திரைப்படம் 2016ஆம் தீபாவளி பண்டிகைக்கு வெளியிடப்பட்டது.

தயாரிப்பு
---------

இத்திரைப்படத்தின் தயாரிப்பு 2015ஆம் ஆண்டு மே மாதம் துவங்கியது. சிறுத்தை திரைப்படத்தில் இரட்டை வேடத்தில் நடித்த கார்த்தி இந்தப் படத்தில் மூன்று வேடங்களில் நடித்துள்ளார். இந்தப் படம் 60 கோடி இந்திய ரூபாய் மதிப்பில் ட்ரீம் வாரியர் நிறுவனத்தால் தயாரிக்கப்பட்டது.

கார்த்தி ஒரு அரசன், ஒரு தற்கால இளைஞன் மற்றுமொறு போர்விரன் கதாபாத்திரத்தில் நடிப்பதாக உள்ளார். நயன்தாரா ஒரு அரசி வேடத்திலும், ஸ்ரீதிவ்யா ஒரு துப்பறிவு செய்தியாளர் வேடத்திலும் நடித்தனர். விவேக் இந்தப் படத்தில் கார்த்தியின் அப்பாவாக நடித்தார். இந்தத் தகவலை பாலக்காட்டு மாதவன் திரைப்பட வெளியீட்டு விழாவில் அறிவித்தார்.

ரௌத்திரம், இதற்குத்தானே பட்டாய் பாலகுமரா, படங்களைத் தொடர்ந்து காஷ்மோராவை கோகுல் இயக்கினார். அரசகால காட்சிகள் நிறைந்த இந்தப் படத்தின் கலைவடிவம் ராஜீவன் மேற்கொண்டார். ஓம் பிரகாஷ் இந்தப் படத்திற்கான ஒளிப்பதிவினை மேற்கொண்டார். இந்தப் படத்திற்கு சந்தோஷ் நாராயணன் இசையமைத்தார்.

மேற்கோள்கள்
-----------

1. ↑  "Karthi and Nayanthara together in May". *indiaglitz.com*. 2015-08-15 அன்று பார்க்கப்பட்டது.
2. ↑  "Karthi Sivakumars Kashmora To Roll From February 2015 - NDTV Movies". *NDTVMovies.com*. 2016-05-05 அன்று பார்க்கப்பட்டது.
3. ↑  "Karthi’s ‘tyrant’ look in Kashmora"
4. ↑  "IndiaGlitz - Karthi Nayanthara Sri Divya Kashmora shooting progressing - Tamil Movie News". 2016-07-18 அன்று பார்க்கப்பட்டது.
5. ↑  "Kashmora crew shooting in full swing". 2016-07-25 அன்று பார்க்கப்பட்டது.
6. ↑  admin (2016-06-05). "Kashmora Release Date: Kashmora Movie Audio, Trailer - Scooptimes" (ஆங்கிலம்). 2016-07-18 அன்று பார்க்கப்பட்டது.
**சுசீலா கோபாலன்** (29 டிசம்பர் 1929,- 19 டிசம்பர் 2001) என்பவர் கேரளத்தைச் சேர்ந்த ஒரு இந்திய அரசியல்வாதியாவார். இவர் இந்திய கம்யூனிஸ்ட் தலைவராகவும், இந்திய பொதுவுடமைக் கட்சி (மார்க்சிஸ்ட்) கட்சியின் நிறுவன உறுப்பினர்களில் ஒருவரும் ஆவார்.  கேரள மாநில அமைச்சரவையில் பலமுறை அமைச்சராக இருந்துள்ளார். மேலும் இவர் ஆலப்புழா (1980) மற்றும் சிராய்க்குல் (1991) ஆகியவற்றிலிருந்து இரண்டு முறை நாடாளுமன்ற உறுப்பினராக தேர்ந்தெடுக்கப்பட்டார். இவர் பிரபலமான ஈழவ காளரி குடும்பத்தில் முகமாமாவில் சேரப்பாஞ்சிரியில் பிறந்தார், ஆலப்புழா மற்றும் திருவனந்தபுரத்தில் கல்வி கற்றார் பின்னர் கம்யூனிஸ்ட் கட்சியில் சேர்ந்தார். கட்சியின் மூத்த தலைவர்களில்  ஒருவரான ஏ.கே. கோபாலனை திருமணம் செய்துகொண்டார்.

இந்திய மார்க்சிய கம்யூனிஸ்ட் கட்சியின் கட்டமைப்பில் பிரதான பொறுப்புகள் வைத்திருந்த சில பெண்களில் ஒருவராக இவர் இருந்தார். கேரளாவில் எல்.டி.எப் அமைச்சரவையில் பல மூறை அமைச்சராக இருந்தார். கடைசியாக அவர் தொழில் மற்றும் சமூக நலத்துறை அமைச்சராக இருந்தார். சி.எம்.ஐ (எம்) மாநிலக் குழுவுக்கான தேர்தலில் ஈ.கே.நயனரிடம் ஒரு வாக்கு வித்தியாசத்தில் தோல்வியடைந்தார், அமைச்சரவையில் அவர் தொழில் மற்றும் சமூக நலத்துறை அமைச்சராக ஆனார்.

மேற்கோள்கள்
-----------

1. ↑  "Love in time of struggles". *தி இந்து*. 2001-12-20. .

வெளி இணைப்புகள்
---------------

* Condolence by the Polit-bureau பரணிடப்பட்டது 2012-02-05 at the வந்தவழி இயந்திரம்
* Interview concerning Kerala's Industrial Policy
சொக்ரால்ஸ்கி முறை
**சொக்ரால்ஸ்கி முறை**யானது (*Czochralski process*) படிக வளர்ப்பு முறைகளுள் ஒன்றாகும். இம்முறையில் குறைக் கடத்திகளின் ஒற்றைப் படிகங்கள் (எ.கா. சிலிக்கான், செர்மானியம், காலியம் ஆர்சினைடு), உலோகங்கள் (எ.கா. பலேடியம், பிளாட்டினம், வெள்ளி, தங்கம்), உப்புகள், செயற்கை மணிகள் (இரத்தினங்கள்) போன்றவை பெறப்படுகின்றன. போலந்து நாட்டு அறிவியலாளர் ஜேன் சொக்ரால்ஸ்கியின் நினைவாக இம்முறை அவரது பெயரிலேயே அழைக்கப்படுகிறது. ஏனெனில் இவர்தான் 1916-ஆம் ஆண்டு உலோகங்களின் படிகமாதல் வேகங்களைப் பற்றி ஆய்வு செய்யும் போது இம்முறையைக் கண்டுபிடித்தார்.

பெரிய உருளை வடிவ உலோகப் பாளங்களையோ ஒற்றைப் படிகச் சிலிக்கான் பாளங்களையோ உருவாக்குவதில் இம்முறை முதன்மைப் பங்கு வகிக்கிறது. மற்றொரு குறைக் கடத்தியான காலியம் ஆர்சினைடும் இம்முறையில் படிகமாக வளர்க்கப்படலாம்.

சொக்ரால்ஸ்கி சிலிக்கான் உற்பத்தி
--------------------------------

சொக்ரால்ஸ்கி முறையில் ஒற்றைப் படிக சிலிக்கான் உற்பத்தி செய்ய உதவும் இழு தண்டு
பொதுவாக குவார்ட்சால் செய்யப்பட்ட ஒரு புடக்குகையில் மீத்தூய்மை வாய்ந்த குறைக்கடத்திக்கான தரம் கொண்ட சிலிக்கான் (மில்லியனில் ஒரு சில பகுதிகள்தான் மாசுக்கள் இருக்கும்) உருக்கப்படுகிறது. போரான் அல்லது பாஸ்பரஸ் போன்ற மாசூட்டிகள் இவ்வுருகிய உள்ளார்ந்த சிலிக்கானுடன் குறிப்பிட்ட அளவு சேர்க்கப்படுகின்றன. இதன் மூலம் உள்ளார்ந்த சிலிக்கானானது n-வகை அல்லது p-வகை கொண்ட புறமார்ந்த சிலிக்கானாக மாறுகிறது. இது சிலிக்கானின் மின்னியற்பண்புகளில் மாற்றத்தை ஏற்படுத்துகிறது. ஒரு தண்டின் மீது பொருத்தப்பட்டுள்ள மிகவும் நுட்பமாக ஒருங்கமைக்கப்பட்ட விதைப் படிகமானது உருகிய சிலிக்கானுக்குள் அமிழ்த்தப்படுகிறது. பின்னர் அவ்விதைப் படிகத்தைக் கொண்டுள்ள தண்டானது சுழற்றியவாறே மெதுவாக மேலே இழுக்கப்படுகிறது. வெப்பநிலைச் சரிவுகளையும் இழுவேகத்தையும் சுழற்று வேகத்தையும் நுட்பமாகக் கட்டுப்படுத்துவதன் மூலம் மிகப்பெரிய ஒற்றைப் படிகத்தைப் பெற முடியும். படிக வளர்ச்சியின் போது வெப்பநிலையையும் திசைவேகத்தையும் சரியாக ஆராய்ந்து பார்ப்பதன் மூலம் உலோக உருக்கில் ஏற்படும் தேவையற்ற நிலையற்ற தன்மைகளைத் தடுக்கலாம். இச்செயல்முறையானது ஆர்கான் போன்ற வினையுறா வளிமண்டலத்திலும் குவார்ட்சு போன்ற வினையுறாக் கலனிலும் நிகழ்த்தப்படுகிறது.

படிகங்களின் அளவு
----------------

பொதுவான சில்லுகளின் சிறப்பியல்புகள் மூலம் ஈட்டபட்ட திறன்களின் மூலமாக, குறைக்கடத்தித் துறையில் இத்தகைய சில்லுகள் தரப்படுத்தப்பட்ட அளவீடுகளில் பயன்படுத்தப்படுகின்றன. முந்தைய நாட்களில், இத்தகு உலோகப் பந்துகள் சில இன்ச் அகலம் கொண்டவையாக இருந்தன. தொழில்நுட்ப வளர்ச்சியால் இவற்றினை 200 மி.மீ. மேலும் 300 மி.மீ. போன்ற அளவுகளில் உருவாக்க முடிந்தது.

மேற்கோள்கள்
-----------

1. ↑  J. Aleksic et al. Ann. of NY Academy of Sci. 972 (2002) 158.
**சுசோபன் சந்திர சர்க்கார்** (*Susobhan Chandra Sarkar*, 1900-1982) என்பவர் ஒரு இந்திய வரலாற்றாசிரியர்.

பின்னணியும், கல்வியும்
----------------------

சுரேஷ் சந்திர சர்காரின் மகனான சுசோபன் சந்திர சர்க்கார், டாக்காவின் பிரம்மோ குடும்பத்தில் பிறந்தார். இவர் டாக்கா கல்லூரிப் பள்ளியில் பயின்றார். கல்கத்தாவில் உள்ள மாநிலக் கல்லூரியில் வரலாறு படித்தார். பின்னர் 1923 முதல் 1925 வரை ஆக்ஸ்போர்டில் உள்ள ஜீசஸ் கல்லூரியில் உயர் கல்வியைப் பயின்றார். இவரது மகள்களான சிப்ரா சர்க்கார் கல்கத்தா ஜாதவ்பூர் பல்கலைக்கழகத்தில் வரலாற்றுப் பேராசிரியராகவும், சுமித் சர்க்கார் டெல்லி பல்கலைக்கழகத்தில் வரலாற்றுப் பேராசிரியராகவும் இருந்தனர்.

தொழில்
------

இந்தியா திரும்பிய இவர் தாக்க பல்கலைக்கழகத்தில் வரலாற்று விரிவுரையாளராக பணியில் இணைந்தார். பின்னர் 1927 இல் கல்கத்தா பல்கலைக்கழகத்தில் வரலாற்று உயர்நிலை விரிவுரையாளராக நியமிக்கப்பட்டார். 1920 களில் விஸ்வபாரதி, சாந்திநிகேதனின் நிறுவனரான ரவீந்திரநாத் தாகூரின் மேற்பார்வையின் கீழ் அதன் நிர்வாகத்தில் ஈடுபட்டார். 1932 இல், கல்கத்தாவில் உள்ள மாநிலக் கல்லூரியில் வரலாற்றுப் பேராசிரியராக நியமிக்கப்பட்டார். அறிவியல் மற்றும் கலைப் பிரிவுகளில் இருந்து தலைமுறை தலைமுறையாக மாணவர்களை ஊக்கப்படுத்திய கல்லூரியின் நீண்டகாலப் பேராசிரியராக இவர் நினைவுகூரப்படுகிறார். 

இவர் 1956 இல் ஜாதவ்பூர் பல்கலைக்கழப் பேராசிரியராக பணியாற்றினார். 1961 முதல் 1967 வரை தனது இறுதிப் பணிக்காலத்தில் கல்கத்தா பல்கலைக்கழகத்திற்குத் திரும்பினார்.

சர்க்காரின் பணிகளில் மார்க்சிய, கிராம்சியன் கருத்துக்கள் தாக்கம் செலுத்தியது. இவர் நவீன ஐரோப்பாவின் வரலாற்றைக் கற்பித்தார். குறிப்பாக பிரிட்டனில் அரசியலமைப்பு வரலாற்றின் வளர்ச்சி மற்றும் மேற்கு ஐரோப்பாவில் அரசியல் சிந்தனை ஆகியவற்றைக் கற்பித்தார். வங்காள மறுமலர்ச்சியைப் பற்றியும் 1930களில் இருந்து எழுதினார். *வங்காள மறுமலர்ச்சி பற்றிய அவரது குறிப்புகள்* தேசியவாத இந்திய வரலாற்றில் ஆர்வத்தைத் தூண்டின.  இந்தியப் பொதுவுடைமைக் கட்சியின் தேர்தல் அறிக்கையையும் அவர் எழுதினார்.

மரபு
----

பச்சிம்பங்கா இதிகாஸ் சம்சாத், கொல்கத்தாவின் மாநிலப் பல்கலைக்கழகத்துடன் (முந்தைய பிரசிடென்சி கல்லூரி) இணைந்து 1994 ஆம் ஆண்டு முதல் சர்க்காரின் நினைவாக விரிவுரைத் தொடரை நடத்தி வருகிறது.

குறிப்புகள்
-----------

1. ↑  Amartya Sen, *Autobiography* (The Nobel Foundation, 1998)
2. ↑  Barun De (February 1983). "Susobhan Sarkar (1900–1982): A Personal Memoir". *சோசியல் சயன்டிஸ்ட்* (Social Scientist) **11** (2): 3–15.
3. ↑  Noted scholars, such as Ashin Das Gupta, B.N. Mukherjee, Goutam Chattopadhyay, Gautam Bhadra, Sabyasachi Bhattacharya, Partha Chatterjee, Sukanta Chaudhuri, D.N. Jha, ஜசோதரா பக்சி, Rajat Kanta Ray, and சுகதா போசு, have delivered this lecture. The Itihas Samsad brought out a collection of these lectures, from 1996-2016, in a volume (edited by Ramkrishna Chatterjee) entitled Sahitya Samaj Itihas (Bengali সাহিত্য সমাজ ইতিহাস). This volume was released by Sarkar's son, Sumit Sarkar, on 24 January 2018 at the venue of the 34th annual conference of the Itihas Samsad, held at the School of Women's Studies, Jadavpur University. The volume also includes a translation, in to Bengali, of the obituary written by பருண் டே, which was published in the 'Social Scientist', as well as a report of the proceedings of the first seminar held in Sarkar's memory at Presidency College in 1994
**புனித ஆசிர்வாதப்பர் சபை** அல்லது **புனித பெனடிக்டன் சபை** (OSB; இலத்தீன்: *Ordo Sancti Benedicti*), என்பது தன்னாட்சி அதிகாரமுடைய, நூர்சியாவின் பெனடிக்டின் துறவற சட்டங்களின்படி நடக்கும் துறவியர் இல்லங்கள், மடங்கள், ஆதீனங்கள் ஆகியவற்றால் ஆன ஒரு கத்தோலிக்க துறவற சபை ஆகும். இவ்வகை இல்லங்கள் தன்னாட்சி அதிகாரம் பெற்றிருப்பதால், இவற்றிற்கு தலைமையகம் ஏதும் இல்லை. இவை அனைத்தின் ஒருமித்த தேவைகளையோ அல்லது நிலைப்பாட்டையோ எடுத்துரைக்க *பெனடிக்டன் கூட்டமைப்பு* உள்ளது. இக்கூட்டமைப்புக்கு இவ்வில்லங்களின்மீது எவ்வகை அதிகாரமும் இல்லை. இக்கூட்டமைப்பு 1883இல் திருத்தந்தை பதின்மூன்றாம் லியோவின் *Summum semper* என்னும் அறிக்கையினால் நிறுவப்பட்டது. இக்கூட்டமைப்பின் தலைவர் *தன்னாட்சித் ஆதீனத் தலைவர்* (Abbot Primate) என அழைக்கப்படுகின்றார். 

இவர்களின் உடையின் நிறத்தால் இவர்களை *கருப்பு துறவியர்* எனவும் அழைப்பர். இச்சபையின் உறுப்பினர்கள் OSB என்னும் சுறுக்கக்குறியினை தங்களின் பெயர்களுக்குப்பின் சேர்ப்பது வழக்கம்.

இச்சபையின் உறுப்பினராக இருந்த திருத்தந்தையர்கள்
-----------------------------------------------

* திருத்தந்தை முதலாம் கிரகோரி (c540–604, r. 590–604)
* திருத்தந்தை இரண்டாம் சில்வெஸ்தர் (c 946–1003, r. 999–1003)
* திருத்தந்தை ஏழாம் கிரகோரி (c 1020–85, r. 1073–85)
* திருத்தந்தை மூன்றாம் விக்டர் (c 1026–87, r. 1086–87)
* திருத்தந்தை இரண்டாம் பாஸ்கால் (d. 1118, r. 1099–1118)
* திருத்தந்தை இரண்டாம் ஜெலாசியுஸ் (d. 1119, r. 1118–19)
* திருத்தந்தை ஐந்தாம் செலஸ்தீன் (1215–96, r. 1294)
* திருத்தந்தை ஆறாம் கிளமெண்ட் (1291–1352, r. 1342–52)
* திருத்தந்தை ஐந்தாம் அர்பன் (1310–70, r. 1362–70)
* திருத்தந்தை ஏழாம் பயஸ் (1742–1823, r. 1800–23)
* திருத்தந்தை பதினாறாம் கிரகோரி (1765–1846, r. 1831–46)
*என்றி மட்டிசு* அம்மையாரின் படம், 1906, தேசிய ஓவியக் காட்சியகம், கோப்பன்கேகன், டென்மார்க்
**போவியம்** (Fauvism) இது பிரெஞ்சு மொழியில் *காட்டு விலங்குகள்* என்னும் பொருள்படும் *லெ ஃபோவே* (Les Fauves) என்னும் பெயருடைய நவீன ஓவியர்களைக் கொண்ட குழுவினரின் ஓவியப் பாணியைக் குறிக்கும். இருபதாம் நூற்றாண்டின் தொடக்கப் பகுதியைச் சேர்ந்த இவ்வோவியர்களுடைய படைப்புக்கள் மிகைப்படுத்திய பூச்சுத்தன்மை கொண்டவையாகவும், கடும் நிறங்களோடு கூடியவையாகவும் இருந்தன. போவியம் ஒரு பாணியாக 1900 ஆவது ஆண்டளவில் தொடங்கி 1910 ஆண்டுக்குப் பின்னரும் தொடர்ந்தது எனினும், இந்த இயக்கம் 1904 முதல் 1908 வரை மிகவும் குறைந்த காலமே இருந்தது. இக்காலப் பகுதியில் இவ்வியக்கத்தினரின் மூன்று கண்காட்சிகள் இடம் பெற்றன. என்றி மட்டிசு (Henri Matisse), ஆன்ட்ரே டெரெயின் (André Derain) ஆகியோர் இவ்வியக்கத்தின் முன்னணி ஓவியர்களாவர்.

குறிப்புக்கள்
-------------

1. 1 2  John Elderfield, The *"Wild Beasts" Fauvism and Its Affinities,* 1976, Museum of Modern Art, p.13, ISBN 0-87070-638-1
2. ↑  Freeman, Judi, et al. *The Fauve Landscape*, 1990, Abbeville Press, p. 13, ISBN 1-55859-025-0.

இவற்றையும் பார்க்கவும்
----------------------

* ஓவியத்தின் வரலாறு
* காட்சிக்கலை

வெளியிணைப்புக்கள்
-----------------

* தேசிய ஓவியக் கூடத்தின் நிரந்தர சேமிப்பில் இருந்து போவிய ஓவியங்கள் பரணிடப்பட்டது 2006-11-09 at the வந்தவழி இயந்திரம்
* *போவியம்: இருபதாம் நூற்றாண்டுத் தொடக்க கால ஒவியத்தின்* காட்டு விலங்குகள் பரணிடப்பட்டது 2007-04-23 at the வந்தவழி இயந்திரம்
மதுரையிலுள்ள கிராமமொன்றில் திருக்கார்த்திகையையொட்டி ஏற்றப்பட்ட சொக்கப்பனை எரியும் காட்சி
**சொக்கப்பனை கொளுத்துதல்** என்பது சிவாலயங்களில் கார்த்திகை தீபத் திருவிழாவின் பொழுது நடைபெறும் நிகழ்வாகும்.  இந்நிகழ்வு திருமால், முருகன் கோயில்களிலும் நடத்தப்படுகிறது. இந்நிகழ்வு பூச்சிகளைக் கவர்ந்திழுத்து அழிப்பதற்கு உதவியாக இருப்பதாக கூறப்படுகிறது.

பனைமரத்தினை வெட்டிச் சிவாலயத்தின் முன்முற்றத்தில் நட்டு, அதில் சில அடி உயரத்திற்குப் பனையோலைகளைக் கூம்பு போன்று அமைக்கின்றார்கள். இவ்வமைப்பு சொக்கப்பனை என்று அழைக்கப்படுகிறது. கார்த்திகை தீபத்தன்று சிவாலயக் கோபுர உச்சியில் தீபம் ஏற்றி, பஞ்ச மூர்த்திகளுக்கு வழிபாடு நடத்தப்படுகிறது. அதன் பின் பஞ்ச மூர்த்திகளைச் சொக்கப்பனை வைத்திருக்கும் இடத்திற்கு எடுத்து வருகிறார்கள். பின்னர் பஞ்ச மூர்த்திகளுக்குத் தீபாராதனை காட்டப்பெற்று, அந்தத் தீபச்சுடரால் சொக்கப்பனையைக் கொளுத்துகின்றார்கள்.

எரிகின்ற சொக்கப்பனை அக்கினி மய லிங்கமாகப் பக்தர்களால் வணங்கப்படுகிறது.

இவற்றையும் காண்க
----------------

ஆதாரங்கள்
---------

1. ↑  சொக்கப்பனை - சக்தி விகடன் - 25 Nov, 2014
2. ↑  உழவர்களுக்கு உதவும் கார்த்திகை தீபம், சொக்கப்பனை திருநெல்வேலி தோட்டக்கலைத் துறை உதவி இயக்குநர் தி.சு.பாலசுப்பிரமணியன்

வெளி இணைப்புகள்
---------------
முகவாய்ச் சொக்கறை
**சொக்கறை** (*dimple* அல்லது *gelasin*) என்பது மாந்தர் உடம்புத் தசையிலே குறிப்பாகக் கன்னத்திலோ தாழ்வாய்க்கட்டையிலோ (முகவாய், நாடி) இயற்கையாகவே உண்டாகும் ஒருவகைக் குழியாகும்.

ஏற்கெனவே ஒருவர்க்கு இருக்கும் கன்னச் சொக்கறையானது அவர் புன்முறுவல் பூப்புப் போன்ற முகக் குறிப்பினைச் செய்யும்பொழுது விளங்கித்தோன்றும்; ஆனால் தாழ்வாய்க்கட்டைச் சொக்கறையோ எந்தக் குறிப்பிட்ட முகக்குறிப்பும் இன்றியே எந்நேரமும் ஒரு சிறுகோடுபோல நிலைத்துத் தோன்றும். சொக்கறை நெடுங்காலப் போக்கிற் கவனித்தால் தோன்றும் மறையும்; பச்சிளங் குழந்தைக்குப் பிறப்பிலே தோன்றிய சொக்கறை அது வளரவளரக் குழந்தைக் கொழுப்புக் குன்றி மறைந்துவிடுவதுண்டு.

மேற்கோள்கள்
-----------

1. ↑  Garg, Anu. "A.Word.A.Day". Wordsmith. 2013-08-12 அன்று பார்க்கப்பட்டது.
2. ↑  Wiedemann Hans-Rudolf (July 1990). "Cheek Dimples". *American Journal of Medical Genetics* **36** (3): 376–376. doi:10.1002/ajmg.1320360337.
3. ↑  "Are facial dimples determined by genetics?". *Genetics Home Reference*. U. S. National Library of Medicine. April 24, 2019 அன்று பார்க்கப்பட்டது.

வெளி இணைப்புகள்
---------------

விக்கிமீடியா பொதுவகத்தில்,  
 ***சொக்கறைகள்***   
என்பதின் ஊடகங்கள் உள்ளன. 

* Possible inheritance of dimples
இதே பெயரிலான பழம்பெரும் இந்தி நடிகை குறித்து அறிய, காண்க மதுபாலா.

**மதுபாலா** (முழுப்பெயர்: **மதுபாலா ரகுநாத்**, பிறப்பு:மார்ச் 26, 1972) ஓர் தென்னிந்தியத் திரைப்பட நடிகை. மதுபாலா மலையாளம், இந்தி, தமிழ், தெலுங்கு மற்றும் கன்னட மொழித் திரைப்படங்களில் நடித்துள்ளார். பழம்பெரும் இந்தித் திரைப்பட நடிகை மதுபாலாவின் நினைவாக பெற்றோர் இவருக்கு இந்தப்பெயர் சூட்டினர். அசோக் குமார், தேவ் ஆனந்த், மோகன்லால், மம்முட்டி, அக்க்ஷய் குமார், ரிஷி கபூர், ஜீதேந்திரா, நசிருத்தீன் ஷா, அர்ஜூன், பிரபு தேவா, பிரபு, மிதுன் சக்கரவர்த்தி, ஜாக்கி செராஃப், கோவிந்தா, அஜய் தேவ்கான், சைய்ஃப் அலி கான், நானா படேகர் எனப் பலருடன் நடித்துள்ளார்.

மதுபாலாவின் முதல் திரை அறிமுகம் மலையாளத் திரைப்படம் *ஒத்தயாள் பட்டாள*த்தில் நிகழ்ந்தது. தமிழ் திரைபடங்களில் முதன்முதலாக கே.பாலச்சந்தரின் "அழகன்" திரைப்படத்தில் மம்முட்டி, பானுப்பிரியா மற்றும் கீதா ஆகியோருடன் நடித்தார். இந்தித் திரைப்படங்களில் முதல் படமாக மற்றொரு புதுமுக நடிகராக அறிமுகமான அஜய் தேவ்கன்னுடன் இணையாக நடித்த "பூல் ஔர் கான்ட்டே" என்ற திரைப்படம் அமைந்தது. 1992ஆம் ஆண்டில் வெளியான மணிரத்தினத்தின் ரோஜாவில் கதாநாயகியாக நடித்தது அவரைப் பரவலாக அறிய வைத்தது. பெப்ரவரி 19,1999 அன்று ஆனந்த் ஷாவை திருமணம் செய்து கொண்டார். இவர்களுக்கு அமேயா (நவம்பர் 16, 2000), கீயா (நவம்பர் 9, 2002) என்ற இரு பெண்கள் உள்ளனர். 2010-11ல் ஜெயா தொலைக்காட்சியில் ஒளிபரப்பாகிய செளந்திரவல்லி தொடரின் மூலம் தொலைக்காட்சித் தொடர்களில் அறிமுகமானார்.

மேற்கோள்கள்
-----------

1. ↑
2. ↑  "மிரட்டும் செளந்திரவல்லி!". 2010-12-17 அன்று மூலம் பரணிடப்பட்டது. 2011-04-11 அன்று பார்க்கப்பட்டது.

வெளியிணைப்புகள்
---------------

* இணையத் திரைப்பட தரவுத்தளத்தில் மதுபாலா (தமிழ் நடிகை)
**மதுபாலா** என்பது ஒரு இந்தி மொழி தொலைகாட்சித் தொடர் ஆகும். இந்த தொடர் மே 28, 2012 முதல் ஆகத்து 9, 2014 வரை திங்கள் முதல் வெள்ளி வரை கலர்ஸ் தொலைக்காட்சியில் ஒளிபரப்பாகி 648 அத்தியாங்களுடன் நிறைவு பெற்றது. இந்த தொடர் இந்திய திரைப்படத்துறை நூற்றாண்டுகால வரலாற்றினை உடையது. இதனை நினைவு கூறும் விதமாக தயாரிக்கப்பட்டது.

இந்தத் தொடர் பாலிமர் தொலைக்காட்சியில் மொழிமாற்றம் செய்யப்பட்டு பிப்ரவரி 18, 2013 முதல் திங்கள் முதல் வெள்ளி வரை மாலை 6:30 மணிக்கு மற்றும் இரவு 8 மணிக்கும் ஒளிபரப்பானது.

கதைச்சுருக்கம்
--------------

திரைப்பட படப்பிடிப்புத் தளத்தில் பிறக்கும் மதுபாலா என்ற நடுத்தர வர்க்க பெண்ணின் ஆசைகளை மதிப்பீடுகளை திரைப்படப்பிடிப்புத் தள பின்னணியில் விளக்குகிறது அதே தருணம் பிரபல நடிகரான ஆர் கேக்கும் மதுபாலாவுக்கும் இடையில் வரும் காதலையும் இந்த தொடர் விளக்குகிறது.

நடிகர்கள்
---------

* திராஷ்டி தமி
* விவியன் ட்சென
* பல்லவி புரோஹித்
* ஆர்த்தி பூரி
* ராகீ டான்டன்
* பூபீந்தர் சிங்
* ராசா முராட்

வேறு மொழிகள்
------------

இந்த தொடர் தமிழ், தெலுங்கு மற்றும் மலையாளம் மொழிகளில் மொழி மாற்றம் செய்யப்பட்டு ஒளிபரப்பானது. கன்னட மொழியில் மறு தயாரிப்பு செய்யப்பட்டுள்ளது.

மேற்கோள்கள்
-----------

1. ↑  "Madhubala to end". PinkVilla. 13 June 2014. 16 செப்டம்பர் 2018 அன்று மூலம் பரணிடப்பட்டது. 18 ஜனவரி 2019 அன்று பார்க்கப்பட்டது.
2. ↑  "COLORS launches its new show "Madhubala...Ek Ishq, Ek Junoon"". AdGully. 22 May 2012.
3. ↑  "மதுபாலா… பாலிமர் டிவியில் புதிய தொடர்". tamil.filmibeat.com. February 12, 2013.

வெளி இணைப்புகள்
---------------

* இணையதள திரைப்பட தரவுத்தளத்தில் *மதுபாலா (தொலைக்காட்சித் தொடர்)*
* *Madhubala - Ek Ishq Ek Junoon*
Historic site in இசுலாம்நகர்வார்ப்புரு:SHORTDESC:Historic site in இசுலாம்நகர்'

**சாமன் மகால்** (*Chaman Mahal*) என்பது இந்திய மாநிலமான மத்தியப் பிரதேசத்தின் போபால் மாவட்டத்திலுள்ள ஓர் அரண்மனையாகும். இது 1715 இல் இசுலாம்நகரின் ஆட்சியாளராக இருந்த ஆப்கானியத் தளபதி தோஸ்த் முகமது கான் என்பவரால் கட்டப்பட்டது. இது மத்திய பிரதேசத்தின் தலைநகரான போபாலிருந்து 11 கி.மீ தூரத்தில் அமைந்துள்ளது. 

'சாமன்' என்றால் தோட்டம், எனவே இது "தோட்ட அரண்மனை" என்றும் அழைக்கப்படுகிறது. இது தோட்டங்கள் மற்றும் நீரூற்றுகளால் சூழப்பட்டுள்ளது, மேலும் மலர் வடிவங்களால் அலங்கரிக்கப்பட்டுள்ளது. சாமன் மகால் முகலாய மற்றும் மால்வா பாணியிலான கட்டிடக்கலைகளில் மணற்கற்களால் ஆனது. மேலும், 12 நுழைவாயில்கள் பெங்காலி கட்டிடக்கலை செல்வாக்கு மிக்க கூரையின் விளிம்புகளுடன் உள்ளன.   

போபாலின் ஆட்சியாளராக இருந்த தோஸ்த் முகமது கான் கட்டிய சிவப்பு மணற்கல் அமைப்பானது 'இசுலாம்நகர் கோட்டை' என்றும் அழைக்கப்படுகிறது. இது சார்பாக் பாணி தோட்டத்தைக் கொண்டுள்ளது. பாழடைந்த அரண்மனையில் முகலாய நீர்த் தோட்டமும் குளியலுக்கான இடமும் உள்ளன.

மேற்கோள்கள்
-----------

1. ↑  "Chaman Mahal, Islamnagar". *www.nativeplanet.com* (ஆங்கிலம்). 2019-10-06 அன்று பார்க்கப்பட்டது.
2. ↑  "Chaman Mahal, Bhopal". *www.indiatourmate.com*. 2019-10-06 அன்று மூலம் பரணிடப்பட்டது. 2019-10-06 அன்று பார்க்கப்பட்டது.
3. ↑  "Islamnagar – Muhgal Heritage of a Hindu Town – Indian History and Architecture" (ஆங்கிலம்). 2019-10-06 அன்று மூலம் பரணிடப்பட்டது. 2019-10-06 அன்று பார்க்கப்பட்டது.
4. ↑  Sarina Singh; Lindsay Brown; Mark Elliott; Paul Harding; Abigail Hole; Patrick Horton, eds. (2009), *Lonely Planet India*, Country Guide Series (13, illustrated ed.), Lonely Planet, p. 694, ISBN 978-1-74179-151-8

விக்கிமீடியா பொதுவகத்தில்,  
 ***Chaman Mahal***   
என்பதின் ஊடகங்கள் உள்ளன.
**மகரம்** என்ற புனைபெயரில் எழுதிய **கே. ஆர். கல்யாணராமன்** (சூலை 1, 1919 – ஏப்ரல் 4, 2001) தமிழக எழுத்தாளரும், தொகுப்பாசிரியரும் ஆவார்.

வாழ்க்கைக் குறிப்பு
-------------------

கல்யாணராமன் 1944 ஆம் ஆண்டில் எழுத ஆரம்பித்தார். *க. ரா* என்ற புனைபெயரில் 1944 கல்கி இதழ்களில் மூன்று கட்டுரைகளை எழுதினார். பின்னர் அதே ஆண்டில் ஆனந்த விகடன் இதழில் *கே. ஆர். கே* என்ற பெயரில் 'சங்கீத அகராதி' என்ற கட்டுரையை எழுதினார். விகடன் ஆசிரியர் தேவன் இவருக்கு கல்யாணராமனின் பிறந்த இராசியான 'மகரம்' என்ற புனைபெயரை சூட்டி அப்பெயரிலேயே எழுத வேண்டினார். அப்பெயரிலேயே தொடர்ந்து பல நகைச்சுவைக் கட்டுரைகளை எழுதினார்.

இவரது நகைச்சுவைக் கட்டுரைகள் 10 நூல்களாகவும், சிறுகதைகள் இரண்டு தொகுப்புகளாகவும் வெளிவந்துள்ளன. இவரது கட்டுரைகள் சந்திரோதயம், பாரிஜாதம், மணிக்கொடி போன்ற இதழ்களிலும், இலங்கை தினகரன் பத்திரிகையிலும் வெளிவந்துள்ளன. *எழுதுவது எப்படி* என்ற கட்டுரைகளைத் தொகுத்து புத்தகங்களாக பழனியப்பா பிரதர்சு நிறுவனம் வெளியிட்டது. இவரது படைப்புகள் வானொலியிலும் ஒலிபரப்பாகியுள்ளன. புகழ்பெற்ற 101 எழுத்தாளர்களின் சிறுகதைகளைத் தொகுத்து, வானதி பதிப்பகத்தின் மூலம் நான்கு தொகுதிகளாக வெளியிட்டார்.

மலேசியா, சிங்கப்பூர், இலங்கை போன்ற நாடுகளுக்கும் சென்று சொற்பொழிவாற்றியுள்ளார்.

மறைவு
-----

கேட்டவரம்பாளையத்தில் ஒரு பஜனை நிகழ்ச்சிக்காகச் செல்லும் வழியில், மதுராந்தகம் அருகே பயணம் செய்த பேருந்திலேயே 2001 ஏப்ரல் 4 அன்று தனது 81-வது அகவையில் காலமானார்.

மேற்கோள்கள்
-----------

1. 1 2 3 4 5 6  நட்புடன் வாழ்ந்த மகரம், திருப்பூர் கிருஷ்ணன், தினமணி, 26-09-2012
2. ↑  பூவை எஸ். ஆறுமுகம் (பெப். 1967). *புனைபெயரும் முதல் கதையும்*. மீனாட்சி புத்தக நிலையம். பக். 12. .
3. ↑  சமூகத்தொண்டன், 1961 ஆண்டு மலர், யாழ். மாவட்ட சனசமூக நிலையங்களின் சமாசத் திங்கள் இதழ்
4. ↑  கொழும்புத் தமிழ்ச் சங்கம் ஆண்டுப் பொது அறிக்கை - 16, 1958

வெளி இணைப்புகள்
---------------

* மகரம் என்னும் மாமனிதர்!
**மதுக்கூர் வடக்கு அமிர்தகடேசுவரர் கோயில்** தமிழ்நாட்டில் தஞ்சாவூர் மாவட்டம், மதுக்கூர் வடக்கு என்னும் ஊரில் அமைந்துள்ள சிவன் கோயிலாகும்.

வரலாறு
------

இக்கோயில் பத்தொன்பதாம் நூற்றாண்டைச் சேர்ந்தது.[]

கோயில் அமைப்பு
--------------

இக்கோயிலில் ்தகடேஸ்வரர், மங்களாம்பிகை சன்னதிகளும், விநாயகர், சுப்ரமணியர், வள்ளி, தெய்வானை, நவக்கிரகம், பைரவர், சண்டிகேஸ்வரர், நந்தி, கஜலெட்சுமி, சந்திரன் உபசன்னதிகளும் உள்ளன. இங்குக் கோயில் குளம் உள்ளது. இக்கோயிலில் மூன்று நிலை கொண்ட ராஜகோபுரம் உட்பட மொத்தம் ஐந்து கோபுரங்கள் உள்ளன. இக்கோயில் தொகுப்புக் கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.

பூசைகள்
-------

இக்கோயிலில் காமிகாகம முறைப்படி ஒருகாலப் பூசை நடக்கின்றது. கார்த்திகை மாதம் சோமவாரம் முக்கிய திருவிழாவாக நடைபெறுகிறது. ஆவணி, புரட்டாசி, ஐப்பசி, கார்த்திகை, மாசி மாதம் விநாயகர் சதுர்த்தி, நவராத்திரி, அன்னபிஷேகம், திருக்கார்த்திகை, சிவன்ராத்திரி திருவிழாவாக நடைபெறுகிறது.

மேற்கோள்கள்
-----------

|  |  |
| --- | --- |
|  | த. இ. க. வெளியிட்ட திருக்கோயில் தரவுத் தொகுதியின் அடிப்படையில் இக்கட்டுரையை உருவாக்கியுள்ளோம். திட்டப் பக்கம் காண்க. |

1. 1 2  "தமிழகத் திருக்கோவில்கள் தரவுத் தொகுதி 1". தமிழ் இணையக் கல்விக்கழகம். பெப்ரவரி 19, 2017 அன்று பார்க்கப்பட்டது.
2. ↑  "தமிழகத் திருக்கோவில்கள் தரவுத் தொகுதி 2". தமிழ் இணையக் கல்விக்கழகம். பெப்ரவரி 19, 2017 அன்று பார்க்கப்பட்டது.
**சபா இராகி** எனும் **சபா. இராமகிருட்டிணன்** மலேசியத் தமிழ் எழுத்தாளர். சிங்கை, மலேசிய நாளிதழ்களில் 50க்கும் மேற்பட்ட சமூகச் சீர்திருத்தச் சிறுகதைகளை எழுதியவர். மலேசியத் தமிழ்மொழிச் சார்ந்தவர்களுக்கு விழிப்புணர்வு தொடர்பான கருத்துகளைப் பரப்புரை செய்து வருகின்றார். மலேசியத் தாளிகைகளில் பல சீர்திருத்தக் கருத்துக்களையும் பகுத்தறிவுக் கட்டுரைகளையும் எழுதியவர்.

மலேசியத் தமிழ் எழுத்தாளர்கள் பலரின் எழுத்துப் படிவங்களைத் தொகுப்புகளாகவும், நூல்களாகவும் அச்சிட்டு வெளியிட்டுள்ள இவர், சொந்தமாக அச்சு நிறுவனத்தையும் நடத்தி வருகிறார். குறைந்த செலவில் தமிழ் எழுத்தாளர்களின் நூல்களை அச்சிட்டு வெளியிடுவதில் ஆர்வம் காட்டி வருகிறார்.

டாக்டர் மு. வரதராசன் இலக்கியப் பயணம்
------------------------------------

1962 இல் டாக்டர் மு. வரதராசன் அவர்கள் மலேசியா தைப்பிங் வருகை தந்த போது, அவருடன் சபா இராகிக்கு இலக்கியத் தொடர்புகள் ஏற்பட்ட்டன.

மலேசியாவில் தமிழ்வேள் கோ. சாரங்கபாணி ஏற்பாடு செய்த தமிழர் திருநாள் இலக்கியப் பயணத்தில் டாக்டர் மு. வரதராசன் அவர்களுடன் இணைந்து ஈப்போ, சித்தியவான், பட்டர்வொர்த், பினாங்கு போன்ற நகரங்களில் இலக்கியச் சொற்பொழிவு நிகழ்ச்சிகளில் கலந்து கொண்டு சிறப்பு செய்துள்ளார்.

எழுத்துத் துறை ஈடுபாடு
----------------------

1962 தொடக்கம் இவர் மலேசியா தமிழ் எழுத்துத்துறையில் ஈடுபட்டுவருகின்றார். பெரும்பாலும் சிறுகதைகள், சீர்திருத்தக் கட்டுரைகள் போன்றவற்றை எழுதி வருகின்றார். இவரின் ஆக்கங்கள் மலேசியா தேசிய பத்திரிகைகளிலும், இதழ்களிலும் பிரசுரமாகியுள்ளன.
**குத்தம்புள்ளி சேலை** என்பது இந்தியாவின் கேரள மாநிலம் திருச்சூர் மாவட்டத்தில் உள்ள திருவில்வமலை கிராம பஞ்சாயத்தில் உள்ள குத்தாம்புள்ளி கிராமத்தைச் சேர்ந்த நெசவாளர்களால் பாரம்பரியமாகத் தயாரிக்கப்படும் ஒரு புடவை வகையாகும். குத்தாம்புள்ளி சேலை இதன் சேலை முந்தானை வடிவமைப்பினால் தனித்து நிற்கிறது.

வரலாறு
------

1972ல் குத்தாம்புள்ளி கைத்தறி தொழில் கூட்டுறவுச் சங்கம் 102 உறுப்பினர்களுடன் பதிவு செய்யப்பட்டது. கன்னடத்தினைச் சேர்ந்த மக்கள் குத்தாம்புள்ளியில் வசிக்கின்றனர். இவர்கள் தேவாங்க செட்டியார் இனத்தினைச் சேர்ந்தவர்கள். இவர்கள் மூதாதையர்கள் பெங்களூர் மற்றும் மைசூர் பகுதியினைச் சேர்ந்தவர்கள். குத்தாம்புள்ளி கூட்டுறவுச் சங்கத்திற்கு குத்தாம்புள்ளியில் சொந்த கட்டிடமும் 814 உறுப்பினர்களும் உள்ளனர். செப்டம்பர் 2011-ல், குத்தாம்புள்ளி சேலை புவியியல் சார்ந்த குறியீட்டை அறிவுசார் சொத்துரிமை சட்டத்தின் கீழ் பெற்றது.

மேற்கோள்கள்
-----------

1. ↑  "Kuthampully Saree". external. 2021-04-11 அன்று மூலம் பரணிடப்பட்டது. 2023-02-02 அன்று பார்க்கப்பட்டது.
2. ↑  "Kuthampully sarees get an IP address, weave history". 2013-01-03 அன்று மூலம் பரணிடப்பட்டது. 2012-06-13 அன்று பார்க்கப்பட்டது.
3. ↑  "Kerala handloom to get international branding". 2013-01-03 அன்று மூலம் பரணிடப்பட்டது. 2012-06-13 அன்று பார்க்கப்பட்டது.
4. ↑  "Kuthampully". Thiruvilwamala. 2012-06-13 அன்று பார்க்கப்பட்டது.
5. ↑  "Weaving a Devanga style". Keralalivenews. 2012-06-13 அன்று பார்க்கப்பட்டது.
6. ↑  "Kuthampully Kerala Saree".
**மதுகிரி** (*Madhugiri*) என்பது இந்திய மாநிலமான கர்நாடகாவின் தும்கூர் மாவட்டத்திலுள்ள ஒரு நகரமாகும். இந்த நகரத்தின் தெற்கே அமைந்துள்ள மது-கிரி (தேன்-மலை) என்ற ஒரு மலையிலிருந்து இந்த பெயரைப் பெற்றது. கர்நாடக மாநிலத்தின் 34 கல்வி மாவட்டங்களில் மதுகிரியும் ஒன்றாகும். 

3,930 அடி (1,200 மீ) உயரத்தில், மதுகிரி ஒரே மலையாக அமைந்துள்ளது. இதன் செங்குத்தான சரிவுகளில் ஒரு கோட்டை அமைந்துள்ளது. கோயிலின் சிறப்பம்சமாக பாறை குவிமாடம் உள்ளது. அந்தரலடா பாகிலு, திட்டி பாகிலு, மைசூர் வாயில் ஆகியவை கோட்டையின் மூன்று நுழைவாயில்கள். தொடர்ச்சியான கதவுகள் மலையை நோக்கி செல்கின்றன. இடிந்துபோன கோபாலகிருஷ்ணர் கோயில் மேலே அமைந்துள்ளது.  கோட்டைக்கு ஏறுவது மிகச்சிரமமான நிலை உள்ளது. இதை ஏறுவதற்கு 4 மணிநேரம் ஆகும். 

 மதுகிரியின் பறவைப் பார்வை, மைசூரில் ஒரு தட்டையான கூரை கொண்ட நகரம் (ப .121, 1890), லண்டன் மிஷனரி சொசைட்டி 
 மதுகிரி கோட்டை

நிலவியல்
--------

மதுகிரி 13.66 ° வடக்கிலும் 77.21 ° கிழக்கிலும் அமைந்துள்ளது.  இதன் சராசரி உயரம் 787 மீட்டர் (2582 அடி) ஆகும்.

புள்ளிவிவரங்கள்
---------------

2001 [[மக்கள் தொகைக் கணக்கெடுப்பு]ப்படி]], மதுகிரியின் மக்கள் தொகை 26,351 என்ற அளவில் இருந்தது. மக்கள்தொகையில் 52% ஆண்களும், 48% பெண்களும் இருந்தனர். மதுகிரியின் சராசரி கல்வியறிவு விகிதம் 72% ஆகும். இது தேசிய சராசரியான 59.5% ஐ விட அதிகமாகும்: ஆண் கல்வியறிவு 77%, மற்றும் பெண் கல்வியறிவு 67% ஆகும். மதுகிரியில், 11% மக்கள் 6 வயதுக்குட்பட்டவர்கள்.

வேளாண்மை
--------

மதுகிரியில் பயிரிடப்படும் பிரதான பயிர்கள் நிலக்கடலை, கேழ்வரகு, மாம்பழம், பட்டுப்புழு வளர்ப்பு, தென்னை, காகடா (மலர்). இது மாதுளை பழத்திற்கும் அறியப்படுகிறது.

போக்குவரத்து
------------

தும்கூர் தொடர்வண்டி நிலையம் 44 கி.மீ. தொலைவிலுள்ளது. பெங்களூரிலிருந்து மதுகிரியை அடைய சாலையின் மூலம் பல வழிகள் உள்ளன.

மேலும் காண்க
------------

* தும்கூர் மாவட்டம்

மேற்கோள்கள்
-----------

1. ↑
2. ↑
3. ↑  "Madhugiri Pincode". citypincode.in. 2014-05-19 அன்று பார்க்கப்பட்டது.
4. ↑  Madhugiri Trek blog. sakrecubes travel blogs.
5. ↑  "Bird's Eye View of Maddagiri, A Flat-Roofed Town in Mysore". *Chronicles of the London Missionary Society*. 1890.. பார்த்த நாள்: 2 November 2015.
6. ↑  Madhugiri. Fallingrain.com. Retrieved on 2012-09-04.
7. ↑  "Census of India 2001: Data from the 2001 Census, including cities, villages and towns (Provisional)". Census Commission of India. 2004-06-16 அன்று மூலம் பரணிடப்பட்டது. 2008-11-01 அன்று பார்க்கப்பட்டது.
8. ↑  "TUMKUR DISTRICT TOURIST PLACES".

விக்கிமீடியா பொதுவகத்தில்,  
 ***Madhugiri***   
என்பதின் ஊடகங்கள் உள்ளன.
**மச்சலி** (T-16) *(machali)* இந்தியாவின் ரண்ர்தம்போர் தேசிய பூங்காவில் வாழ்ந்த "வாழ்நாள் சாதனையாளர் விருது" பெற்ற ஒரு பெண் புலி. தில்லியைச் சேர்ந்த புலிகளுக்கான பயண ஏற்பாட்டாளர் குழுமத்தினரால் *(Travel Operators For Tigers)* மச்சலிக்கு இவ்விருது வழங்கப்பட்டது.

1998 ஆம் ஆண்டுவாக்கில் சிறு குட்டியாக இருந்த மச்சலி அதன்பின் வந்த நாட்களில் ரத்னம்பூர் ஏரிக்கரையில் தனது ஆதிக்கத்தை நிலைநாட்டத் துவங்கியது. தனது தாயான மச்சிலி‌யிடமிருந்து அது ‌தான் பெற்ற ஆட்சிப் பகுதிக்கு இராணியாகத் திகழ்ந்தது. மச்சலியின் ஆர்வலர்கள் அதைச் செல்லமாக *ஏரியின் பெண்மணி* என்று அழைக்கின்றனர். மச்சலி தன் வாழ்நாளில் 11 குட்டிகளை ஈன்று அவற்றை நல்ல முறையில் பராமரித்தது. தன் குட்டிகளைக் காக்கும் பொருட்டு அது அளப்பரிய செயல்களைச் செய்துள்ளது. தன் குட்டிகளைக் காக்கும் பொருட்டு ஏரியின் முதலைகளுடன் பல முறை சண்டையிட்டதில் 3 முதலைகளைக் கொன்றுள்ளது. மச்சலியின் குட்டிகளுள் இரண்டு சரிஸ்கா புலிகள் பாதுகாப்பிடத்திற்கு அனுப்பப்பட்டன. பற்களை இழந்து வலுக்குன்றிய நிலையிலும் மச்சலி குட்டிகளை ஈன்று அவன்றை நல்ல முறையில் பாதுகாத்தது. இந்தியாவில் வங்காளப் புலிகளின் எண்ணிக்கை அதிகரித்ததில் மச்சலி முக்கியப் பங்காற்றி உள்ளது.

மச்சலி தன் வாழ்நாளில் இந்தியாவிற்கு மிக அதிகமான வருமானத்தை ஈட்டித் தந்திருக்கிறது. அதாவது கடந்த பத்தாண்டுகளில் அது மொத்தமாக 100 மில்லியன் அமெரிக்க டாலர்களை சுற்றுலா மூலம் ஈட்டித்தந்திருக்கிறது.

மேற்கோள்கள்
-----------

1. ↑  "'Machali' – the world's most famous and photographed tiger". 11 August 2015 அன்று பார்க்கப்பட்டது.
2. ↑  "The most famous tigress in India fights for her life in a violent dance with a younger, bigger male". Mail Online. 23 April 2010. 11 August 2015 அன்று பார்க்கப்பட்டது.
3. ↑  "Tigress Queen of Ranthambore- The Machli". Ranthambore National Park. 11 August 2015 அன்று பார்க்கப்பட்டது.
4. ↑  டெய்லி மெயில் இதழில் வந்த செய்தி

வெளி இணைப்புகள்
---------------

* ரத்தம்பூர் பூங்காவின் தளம்
* ஆதித்யா சிங்கின் வலைப்பூ (புகைப்படங்களுடன்)
[*தொடர்பிழந்த இணைப்பு*]
* மச்சலி முதலையுடன் சண்டையிடும் காணொளி
* தன் குட்டிகளைக் காக்க ஆண் புலியுடன் சண்டையிடும் மச்சலியின் காணொளி
**மச்சிலிப்பட்டினம் நகர்ப்புற மேம்பாட்டு ஆணையம்** (*Machilipatnam Urban Development Authority*) இந்திய மாநிலமான ஆந்திரப் பிரதேச மாநிலத்திலுள்ள ஒரு சிறப்பு நகர்ப்புற திட்டமிடல் ஆணையமாகும். 2016 ஆம் ஆண்டு பிப்ரவரித் திங்கள் முதல் தேதியன்று ஆந்திரப் பிரதேச நகர்ப்புறங்கள் (வளர்ச்சி) சட்டம் 1975 இன் கீழ் உருவாக்கப்பட்டது. ஆந்திரப் பிரதேசத்தின் கிருட்டிணா மாவட்டத்தில் உள்ள மச்சிலிப்பட்டினத்தில் இதன் தலைமையகம் அமைந்துள்ளது.

அதிகார வரம்பு
-------------

மச்சிலிப்பட்டினம் நகர்ப்புற மேம்பாட்டு ஆணையம் 426.16 சதுரகிலோமீட்டர் (164.54 சதுர மைல்) பரப்பளவை உள்ளடக்கியுள்ளதுந. மச்சிலிப்பட்டினம் நகராட்சி ஆணையம், மச்சிலிப்பட்டினம் மண்டலத்தைச் சேற்ந்த 27 கிராமங்கள் மற்றும் பெடனா மண்டலத்திலிருந்து ஒரு தனி கிராமம் ஆகியவை இதில் இடம்பெற்றுள்ளன.

மேற்கோள்கள்
-----------

1. ↑  "DTCP - Andhra Pradesh". *www.dtcp.ap.gov.in*. 4 நவம்பர் 2016 அன்று மூலம் பரணிடப்பட்டது. 3 November 2016 அன்று பார்க்கப்பட்டது.
2. 1 2  "State constitutes Machilipatnam Area Development Authority". Machilipatnam. 2 February 2016.. பார்த்த நாள்: 4 February 2016.
**ஷபரிஷ்** என்பவர் தமிழ் திரைப்படத் துறையில் பணியாற்றும் ஒரு இந்திய நடிகர் ஆவார். இவர் 2011இல் வெளிவந்த மார்க்கண்டேயன் என்ற திரைப்படத்தில் நாயகனாக அறிமுகம் ஆனார். 2012 இல் பாண்டி ஒலிப்பெருக்கி நிலையம் திரைப்படத்தில் நாயகனாக நடித்தார்.

ஆரம்ப கால வாழ்க்கை
------------------

ஷபரிஷ் 30 டிசம்பர் 1984 அன்று தமிழ்நாட்டில் சென்னையில் பிறந்தார் மற்றும் சென்னை வடபழனி மெட்ரிக் மேல்நிலைப் பள்ளியில் பள்ளிப் படிப்பை முடித்தார். அவர் சத்யபாமா பல்கலைக்கழகத்தில் பொறியாளராக பட்டம் பெற்றார், பின்னர் 2011 நடிகரானார்.

  

இவரது தந்தை, ஸ்டண்ட் இயக்குனர் FEFSI விஜயன் ஆவார்

திரைப்பட வாழ்க்கை
-----------------

திரைப்படத் துறையில் ஷபரிஷ், இயக்குனர் ராசு மதுரவனின் திரைப்படமான*மார்க்கண்டேயன்* மூலம் அறிமுகம் ஆனார். அதைத் தொடர்ந்து *மதுரவனின் பாண்டி ஒலிப்பெருக்கி நிலையம்* (2012) திரைப்படத்தில் நடித்தார். இருப்பினும், இரண்டு படங்களும் குறைந்த முக்கிய வெளியீடுகளைக் கொண்டிருந்தன மற்றும் கவனிக்கப்படவில்லை. அவர் தற்போது *அசுரகுலம்* என்ற திரைப்படத்தில் நடித்துவருகிறார். இத்திரைப்படம் *விண்மீன்கள்* (2012) புகழ் விக்னேஷ் மேனன் இயக்குவதாகும்.

திரைப்படவியல்
-------------

Key| Films that have not yet been released | Denotes films that have not yet been released |

| ஆண்டு | திரைப்படம் | கதாப்பாத்திரம் | குறிப்பு |
| --- | --- | --- | --- |
| 2011 | *மார்கண்டேயன்* | மார்கண்டேயன் |  |
| 2012 | *பாண்டி ஒலிபெருக்கி நிலையம்* | பாண்டி |  |
| TBA | *அசுரகுலம்* Films that have not yet been released |  | Delayed |

குறிப்புகள்
-----------

வெளி இணைப்புகள்
---------------



1. ↑
2. ↑  "காப்பகப்படுத்தப்பட்ட நகல்". 2020-02-23 அன்று மூலம் பரணிடப்பட்டது. 2021-09-21 அன்று பார்க்கப்பட்டது.
**இன்சுவான்** (Yinchuan) எனப்படும் இந்நகரம் சீனாவின் நின்ஷியா தன்னாட்சிப் பகுதியின் தலைநகரம். கிழக்குப் பகுதியில் மஞ்சள் ஆற்றைப் பார்த்தவாறு அமைந்துள்ள, இது அழகான இயற்கைக் காட்சிகள் அமைந்த நகரம். இதன் சூழ்நிலை விவசாயத்திற்கு ஏற்றதாக உள்ளது. இது "வடமேற்கிலுள்ள ஆற்றங்கரை நகரம்" மற்றும் "மீன்கள் மற்றும் அரிசியின் வீடு" ஆகிய பெயர்களை பெற்றுள்ளது. சீனா மற்றும் அரபு நாடுகளுக்கு இடையிலான கலாச்சார மற்றும் பொருளாதார பரிமாற்றங்களுக்கான சர்வதேச தளமாக இந்நகரம் அமைந்துள்ளது.

மக்கள் தொகை
-----------

முஸ்லிம் ஹுயி மக்களின் மையமாக இன்சுவான் உள்ளது. அவர்கள் இந்நகரத்தில் மூன்றில் ஒரு பங்கு மக்களாக உள்ளனர். நகர கட்டட அமைப்பு, அரபு-சீன சாலை அடையாளங்கள் மற்றும் உணவு ஆகியவற்றில் அவர்களது தாக்கத்தை இந்நகரத்தில் எளிதாக காணமுடியும். வேறுபட்ட அமைப்பு மற்றும் அளவுகளில் சுமார் 500 மசூதிகளை இன்சுவான் நகரத்தில் காணலாம்.

வரலாறு
------

இன்சுவான் என்பது உண்மையில் கிமு ஒன்றாம் நூற்றாண்டில் *ஃபுபிங்* என்ற பெயரில் ஒரு பகுதியாக இருந்தது; இதன் பெயர் கிபி ஆறாம் நூற்றாண்டில் *ஹுவாயியுவான்* என்று மாற்றப்பட்டது. 907 இல் தாங் அரசமரபின் வீழ்ச்சிக்கு பிறகு இப்பகுதி தாங்குடுகள் அமைத்த மேற்கு சியா அரசால் ஆளப்பட்டது. அப்பேரரசுக்கு தலைநகராக ஆனது. பூர்விக சீன மக்கள் இந்நகருக்கு அதிக அளவில் குடிபெயர்ந்தனர். 1227 இல் மங்கோலியர்களால் சி-சியா அரசமரபு அழிக்கப்பட்டபோது இன்சுவான் இரக்கமற்ற முறையில் சூறையாடப்பட்டது. அனைத்து மக்களும் கொல்லப்பட்டனர். மங்கோலியர்கள் இந்த நகரத்தை இர்யாய் என்று அழைத்தனர்.

சான்றுகள்
---------

1. ↑  Jack Weatherford *Genghis Khan and the Making of the Modern World*, p.85
2. ↑  Frederick W. Mote (1999). *Imperial China: 900-1800*. Cambridge, Massachusetts: Harvard University Press. பக். 256. பன்னாட்டுத் தரப்புத்தக எண்:0674012127.
3. ↑  Boland-Crewe, Tara, தொகுப்பாசிரியர் (2002). *The Territories of the People's Republic of China*. London: Europa Publications. பக். 215. பன்னாட்டுத் தரப்புத்தக எண்:9780203403112. .